
[bookmark: _Toc234401106]Capitolul I — Dispoziții generale
Art. 1. Prezentul regulament este elaborat în conformitate cu prevederile Legii nr. 672/2002, privind auditul public intern republicată cu modificările și completările ulterioare, cu Ordinul Ministerului Educației nr. 5509/2017 pentru aprobarea Normelor metodologice privind organizarea și exercitarea activității de audit public intern la nivelul Ministerului Educației și ȋn unitățile aflate ȋn subordinea, coordonarea sau sub autoritatea Ministerului Educației, Ordinul MFP nr. 252/2004 pentru aprobarea Codului privind conduita etică a auditorului intern precum și Ordinul Secretarului General al Guvernului nr. 600/20.04.2018 privind aprobarea Codului controlului intern managerial al entităților publice.

Art. 2. Activitatea de audit public intern din cadrul Universității “Valahia” din Târgoviște se exercită prin intermediul Compartimentului Audit, aflat în directa subordonare a Rectorului universității.

Art. 3. Compartimentului Audit desfășoară o activitate funcțional independentă și obiectivă, menită să dea asigurări și consiliere conducerii pentru buna administrare a veniturilor și cheltuielilor Universității, perfecționând activitățile acesteia. Ajută entitatea la îndeplinirea obiectivelor, printr-o abordare sistematică și metodică, evaluând si îmbunătățind eficiența și eficacitatea sistemului de conducere bazat pe evaluarea riscului, a controlului și proceselor de administrare.

Art. 4. Obiectivele compartimentului audit al Universității “Valahia” din Târgoviște sunt:
· de a ajuta la soluționarea problemelor de ansamblu ale universității, atât în ansamblul cât si structurile sale, prin intermediul opiniilor și recomandărilor;   
· să ajute la gestionarea mai bună a riscurilor;   
· sä asigure o mai bună administrare și păstrare a patrimoniului;   
· să asigure o mai bună monitorizare a conformității cu regulile și procedurile existente;   
· să asigure  că informațiile financiare și contabile sunt fiabile și corecte;  
· să îmbunătățească calitatea managementului, a controlului și auditului intern;   
· să îmbunătățească eficiența și eficacitatea operațiilor.

Art. 5. Compartimentului Audit nu este implicat în elaborarea procedurilor de control intern și în desfășurarea activităților supuse acestui control.

Art. 6. Auditul intern reprezintă o funcție de asistență a managementului pentru a-i permite să-și administreze mai bine activitățile. Componenta de asistență de consiliere atașată auditului intern îl distinge categoric de orice acțiune de control sau inspecție și este recunoscută ca având tendințe de evoluții în continuare. 

Art.7. Profesionalismul auditorului intern este arta și maniera de a emite o judecată de valoare asupra instrumentelor și tehnicilor folosite, cum ar fi: reguli, proceduri, instrucțiuni, sisteme informatice, tipuri de organizare ș.a., care reprezintă ansamblul activităților de control utilizate de managerul instituției. În consecință, auditorul intern consiliază, asistă, recomandă, dar nu decide, obligația lui fiind de a reprezenta un mijloc care să contribuie la îmbunătățirea controlului pe care fiecare manager îl are asupra activităților sale și a celor în coordonare, în vederea atingerii obiectivelor controlului intern.
[bookmark: _Toc234401107]Capitolul II – Principii
Art.8. Auditorii interni trebuie să respecte și să aplice principiile fundamentale pentru profesia și practica de audit intern.
În desfășurarea activității de audit intern, auditorii interni trebuie:
 a) să respecte regulile de conduită profesională;
 b) să posede cunoștințele, abilitățile și competențele necesare pentru realizarea activităților 
lor în condiții de eficientă și eficacitate;
 c) să fie capabili să comunice eficient, în scris şi oral, pentru a expune clar şi eficace 
constatările, concluziile şi recomandările misiunii;
 d) să exercite activitățile de audit cu conștiinciozitate și pricepere.

[bookmark: _Toc234401108]Capitolul III - Atribuțiile Compartimentului Audit
Art. 9. Compartimentul Audit din cadrul U.V.T.[footnoteRef:1] se organizează ca și compartiment distinct aflat ȋn directa subordonare a Rectorului. [1:  Universitatea “Valahia” din Tȃrgoviște] 

În conformitate cu prevederile legale în vigoare, principalele atribuții ale Compartimentului Audit din cadrul Universității „ Valahia„ din Târgoviște sunt următoarele:
a) elaborează proiectul planului multianual de audit public intern, pe o perioadă de 4 ani şi, pe baza acestuia, proiectul planului anual de audit public intern;  
b) efectuează activități de audit public intern pentru a evalua dacă sistemele de management financiar și control ale entității publice sunt transparente și sunt conforme cu normele de legalitate, regularitate, eficiență și eficacitate;  
Ȋn acest sens, Compartimentul audit din cadrul Universității „ Valahia” din Târgoviște auditează toate activitățile desfășurate în cadrul universității, precum și toate activitățile entităților aflate în subordinea, coordonarea sau sub autoritatea acesteia, după caz, cel puțin o dată la 4 ani.
c) informează organul ierarhic superior, Senatul Universității „Valahia” din Târgoviște precum și Consiliul de Administrație despre recomandările neînsușite de către conducătorul entității publice auditate, precum și despre consecințele acestora. 
În acest sens, compartimentul audit public intern transmite la Ministerul Educației și Cercetării, Senatului Universității „Valahia” din Târgoviște precum și Consiliului de Administrație sinteze ale recomandărilor neînsușite de către conducătorul entității și consecințele neimplementării acestora, însoțite de documente relevante. Transmiterea sintezelor se face trimestrial până la data de 5 a lunii următoare încheierii trimestrului.
d) [bookmark: _Hlk234400340]raportează periodic Senatului Universității „Valahia” din Târgoviște precum și Consiliul de Administrație asupra constatărilor, concluziilor și recomandărilor rezultate din activitățile sale de audit
Compartimentul Audit transmite, la cerere, Senatului Universității „Valahia” din Târgoviște precum și Consiliul de Administrație sinteze ale constatărilor, concluziilor și recomandărilor cuprinse în Raportul de audit elaborat la sfârșitul fiecărei misiuni.
e) raportează periodic asupra constatărilor, concluziilor și recomandărilor rezultate din activitățile sale de audit;  
Compartimentul Audit transmite, la cerere, Serviciului Audit Public Intern din cadrul M.E.C[footnoteRef:2] rapoarte, privind constatările, concluziile și recomandările rezultate din activitatea de audit desfășurată. [2:  Ministerul Educației și Cercetării] 


f) elaborează raportul anual al activității de audit public intern;  
Rapoartele anuale, vor cuprinde principalele constatări, concluzii și recomandări rezultate din activitatea de audit public intern, stadiul implementării recomandărilor, eventualele prejudicii constatate în timpul misiunilor de audit public intern, precum și referitoare la pregătirea profesională a auditorilor. Raportările anuale vor fi transmise Serviciului Audit Public Intern din cadrul M.E.C., până la data de 30 ianuarie a anului următor pentru anul încheiat.

g) în cazul identificării unor disfuncții sau posibile prejudicii, raportează imediat conducătorului entității publice și structurii de control intern abilitate;
În situația în care în timpul misiunilor de audit public intern se constată abateri de la regulile procedurale și metodologice, respectiv de la prevederile legale aplicabile structurii auditate, auditorii interni trebuie să înștiințeze conducătorul entității publice și structura de inspecție, sau o altă structură de control intern stabilită de conducătorul entității publice, în termen de 3 zile.  

h) întocmește, 	actualizează 	și 	gestionează 	procedurile 	activităților desfășurate la nivelul compartimentului, precum și regulamentul de organizare și funcționare al compartimentului
Atribuțiile Compartimentului Audit se vor regăsii ȋn totalitate ȋn atribuțiile personalului din cadrul compartimentului.





Art. 10. (1) Auditorii interni au acces la toate datele și informațiile, inclusiv la cele ȋn format electronic, pe care le consideră relevante pentru scopul și obiectivele misiunii de audit. Personalul de conducere și de execuție din structura auditată are obligația să ofere documentele și informațiile solicitate, ȋn termenele stabilite, precum  și tot sprijinul necesar desfășurării in bune condiții a auditului public intern.
(2) Auditorii interni din cadrul Compartimentului Audit pot solicita, conform Legii 672/2002, sancționarea personalul de execuție sau de conducere implicat în activitatea auditată și care refuză să prezinte documentele solicitate în vederea efectuării misiunilor de audit public intern.
(3) În conformitate cu Legea nr. 672/2002, art. 23 lit. d), constituie contravenții și se sancționează cu amendă de la 3.000 lei la 5.000 lei refuzul personalului de execuție sau de conducere, implicat în activitatea auditată, de a prezenta documentele solicitate cu ocazia efectuării misiunilor de audit public intern.

Art. 11. (1) În realizarea misiunilor de audit, auditorii interni ȋși desfășoară activitatea pe bază de Ordin de Serviciu emis de Rector, în conformitate cu planul anual de audit, plan aprobat de Rectorul Universității și avizat de către Biroul Audit Public Intern din cadrul Ministerului Educației.
  (2) Auditorii pot desfășura audituri ad-hoc, respectiv misiuni de audit intern cu caracter excepțional, necuprinse în planul de audit public intern, la solicitarea expresă a conducerii entității.

Art.12. Auditorii interni sunt responsabili de protecția documentelor referitoare la auditul public intern desfășurat în cadrul Universității „Valahia" din Târgoviște.

Art.13. Auditorii interni trebuie să respecte prevederile Codului privind conduita etică a auditorului intern;
Art.14. În activitatea lor, auditorii interni sunt obligați să respecte Normele metodologice privind exercitarea activității de audit public intern elaborate la nivelul Ministerului Educației și Cercetării, și să-și elaboreze propria Cartă a auditului intern, ȋn conformitate cu normele legale.

Art. 15. Auditorii interni au obligația să ȋși îmbunătățească cunoștințele, abilitățile și valorile ȋn cadrul formării profesionale continue. Formarea profesională continua se realizează ȋn cadrul unei perioade de minim 15 zile lucrătoare prin:
a) participarea la cursuri şi seminarii pe teme specifice domeniilor cadrului general de competențe profesionale sau specifice entităţii publice;
b) studii individuale pe teme aprobate de şeful compartimentului de audit public intern;
c) publicarea de materiale de specialitate.

[bookmark: _Toc234401109]Capitolul IV - Finanțarea Compartimentului Audit
Art. 16. Finanțarea Compartimentului Audit se face din Bugetul Universității „Valahia” din Târgoviște.

[bookmark: _Toc234401110]Capitolul V - Dispoziții finale

Art. 17. Salariații Compartimentul Audit din cadrul Universității „Valahia" din Târgoviște sunt obligați să cunoască, să respecte și să aplice prevederile prezentului regulament.

Art. 18. Pentru neîndeplinirea atribuțiilor ce le revin, auditorii publici interni pot fi sancționați cu amendă de la 3.000 lei la 5.000 lei, conform Legii nr. 672/2002, cu modificările și completările ulterioare, art. 23 lit. c) și f).

Art. 19 Prezentul regulament a fost avizat de către Consiliul de Administrație al Universității „Valahia” din Târgoviște, în data de ................., a fost aprobat de către Senatul universitar în data de ...................., și intră în vigoare la data aprobării de către Senatul universitar.

